ගැඹුරු අභ්‍යවකාශයේ සිට අපේ පෘථිවියට වරින් වර රේඩියෝ සංඥා පැමිණි අවස්ථා ඕනෑ තරම්ය. නමුත් කිසිදු රිද්මයක් හෝ රටාවක් නොමැති එම සංඥා කවදා කොහේ සිට පැමිණේදැයි සිතා ගන්නට නොහැකි නිසා ඒවා ගැන අධ්‍යයනය කිරීම අපහසුය. එහෙත් ලෝකයේ පළමු වතාවට අඛණ්ඩ චක්‍රයකට අනුව නිකුත් වෙන ගැඹුරු අභ්‍යවකාශයේ රේඩියෝ සංඥාවක් ග්‍රහණය කරගැනීමට තාරකා විද්‍යාඥයෝ සමත්ව සිටිති. ඔවුන් සොයාගෙන තිබෙන ආකාරයට හැම දින 16කට වරක්ම එම සංඥාව පැමිණේ. ඉන්පසු දින හතරක් සංඥාව නිකුත් වෙන්නේ පැය දෙකකට එක් වරකි. නැවත දින 12ක් කිසිදු හැල හොල්මනක් නැතිව තිබෙන අතර 16 වෙනි දින ඉක්මවූ වහා සංඥාව නිකුත් වෙන්නට පටන් ගනී. කැනේඩියානු පර්යේෂකයන් පිරිසක් මෙම සංඥාව එම චක්‍රයට අනුව නිකුත් වෙන අයුරු දින 409ක් පුරා අධ්‍යයනය කළහ.
අපේ පෘථිවියට වරින් වර රේඩියෝ සංඥා පැමිණියේ කොහේ සිටද?
ගැඹුරු අභ්‍යවකාශයේ සිට